|  |
| --- |
| Referat af institutledermøde den 17. september 2019.  Til stede var: Dekanen, prodekanen, Per Krogh Hansen, Martin Rheinheimer, Mads Funding og Gitta Stærmose.  Sharon Millar var fraværende med afbud.  Rune Nørgaard Jørgensen deltog i mødet. Lone Granhøj deltog i dagsordenens punkter 2 og 3. |

|  |
| --- |
| 1. **Organisering af arbejdet med verdensmålene på Humaniora.**   I forlængelse af ledelsesseminar august 2019 skal der etableres en organisation i forhold til arbejdet med verdensmålene – på fakultetet, på institutterne og på tværs?  Efter en længere drøftelse af en mulig organisering på henholdsvis institut- og fakultetsniveau var der enighed om, at institutlederne drøfter dette i deres respektive institutråd. Drøftelser fortsætter på institutledermødet den 22. oktober.  Der blev gjort opmærksom på manglende opdatering af Humanioras verdensmålskatalog. Rune Nørgaard Jørgensen oplyste, at opdatering afventer Kommunikations godkendelse.  Institutlederkredsen vendte herudover mulige indsatsområder.   1. **DVIP.**   På institutledermøde den 24. juni blev det bl.a. besluttet at Per Krogh Hansen og prodekanen arbejder videre med en afklaring/beskrivelse af forhold omkring DVIP, særligt i relation til disciplinansvar og forskningsdækning.  Prodekanen ridsede problemstillinger op i forhold til DVIP, dvs. disciplinansvar, forskningsdækning, akkreditering.  Institutlederkredsen drøftede udkastet (udarbejdet af Lars Binderup og Per Krogh Hansen) til et nyt notat om fakultetets praksis vedrørende håndtering af DVIP-dækket undervisning og DVIP undervisere. Herunder blev det vendt, hvordan man sikrer, at der til udbudte kurser v/DVIP er koblet en forskningsansvarlig, fx udpegning af en forskningsVIP, der som fagansvarlig skal kunne forbinde undervisningen til den bagvedliggende forskning. Fagansvarlige udpeges af institutlederen, og opgaver defineres af institutlederen.  Det blev præciseret, at institutionsakkrediteringen bl.a. vil fokusere på forskningsdækningen. Fag bør kun udbydes, hvis forskningskompetencen er til stede i miljøet bag uddannelsen. Hvis dette ikke er tilfældet, er alternativet fx ændring af studieordning. Per Krogh Hansen fandt, at definition af forskningsdækning er for snæver, og evt. flytning af ressourcer mellem institutter bør overvejes.  Alle DVIP-kurser skal evalueres.  Lone Granhøj og prodekanen tager en bilateral drøftelse med Sharon Millar om specifikke problemstillinger ved Institut for Sprog og Kommunikation.  Lone Granhøj orienterede om arbejde med forskellige løsninger, der vil gøre det nemmere at aflønne DVIP for opgaver relateret til eksamen.  Det er efter mødet besluttet, at udkastet til nyt notat om DVIP undervisning og undervisere tages op til endelig drøftelse på et senere institutledermøde.   1. **Kommende revision af fakultetets praksis vedrørende undervisningsevaluering.**   Prodekanen oplyste, at der skal ses på fakultetets praksis i forhold til undervisningsevaluering. Til brug for dette arbejde skal der nedsættes et udvalg under Uddannelsesrådet. Kommissoriet er:   * Kortlægge den eksisterende praksis i de enkelte studienævn og vurdere, om fakultetet samlet set lever op til kravene i forhold til institutionsakkreditering samt Lov om gennemsigtighed og åbenhed i uddannelserne m.v. * Give forslag til, hvordan studienævnenes plan for undervisningsevaluering kan publiceres samlet * Overvej brugen af lampeangivelser af samlet tilfredshed med kurser som vejledende i forhold til opfølgningen * Give forslag til, hvordan fakultetet kan publicere undervisingsevalueringernes resultater i overensstemmelse med Lov om gennemsigtighed og åbenhed i uddannelserne m.v. men uden at dette gøres på kursus-(/underviserniveau * Give forslag til, hvordan studienævnets beslutninger på baggrund af evalueringsresultaterne kan publiceres for de studerende * Give forslag til, hvordan de studerendes evalueringstræthed kan modvirkes herunder fx:   + Forslag til kampagne for øget svarprocent   + Forslag til minimumsregler og eventuelt maksimumsregler for evalueringsfrekvens af kurser   Arbejdsgruppens sammensætning var planlagt til at være følgende: Esben Nedenskov Petersen, Rineke Brouwer, Karen Hvidtfeldt, Claus Schatz-Jakobsen, Sara Mosberg, Lotte Dyhrberg O’Neill (SDUUP) og prodekanen.  På mødet blev det besluttet, at der skal deltage en institutleder i udvalget. Marianne Wolff Lundholt er siden blevet udpeget af institutlederne.  Institutlederkredsen drøftede offentliggørelsesniveau, det enkelte kursus, semesterets kurser samlet eller den samlede uddannelse. Institutlederne ønskede, at der ikke publiceres evalueringer på kursus/underviser -niveau. Flere institutledere gav udtryk for, at selve formålet med evalueringen, og hvad der skal evalueres, skal være klart for såvel den studerende som studienævn. Undervisningsevalueringer skal gerne først og fremmest tjene til forbedring af undervisning.  Det blev præciseret, at skemaer går på den studerendes læring og derfor vil have fokus på læring ud fra et kvalitetsperspektiv.     1. **Æresdoktorgrader.**   Institutlederkredsen fastlagde følgende turnusordning:  2020: IH (amerikanske studier)  2021: IDK  2022: ISK  2023: IKV  Institutleder Martin Rheinheimer er anmodet om at fremsende begrundet forslag, den foreslåede kandidats CV samt publikationsliste til Martin Lund til brug for Akademisk Råds stillingtagen til forslag. **Frist 22. november 2019.**   1. **DIAS-adjunktplan.**   Dekanen orienterede om status. Det har været problematiseret, at adjunktstillinger er opslået i forhold til chairs. Institutlederkredsen drøftede muligheden for at opslå inden for ’Humanities’. Det vurderes dog at være for bredt og sandsynligheden for, at der er et tilstrækkeligt antal kvalificerede ansøgere til at kunne foretage ansættelse, er lille.  Per Krogh Hansen fandt, at Institut for Kulturvidenskaber - institutternes størrelsesorden taget i betragtning - en gang i mellem bør få tildelt et ekstra DIAS-adjunktur. Der var tilslutning til dette.   1. **E-Science og digital kompetenceudvikling af undervisere og studerende.**   Institutlederkredsen tog følgende til efterretning:   * Humanioras E-Science udvalg har afholdt sit første møde 11. april og er fremkommet med en række ideer og anbefalinger. * SDU-HUM indgår i to ansøgninger indsendt til UFM’s pulje vedrørende digitale kompetencer 10. september: SDUs egen paraplyansøgning (hvor Nina Bonderup Dohn er involveret) samt en ansøgning indsendt fra AU. * SDU-HUM har adgang til midler fra IT-Vest (forvaltet af AU) til kursusvirksomhed vedrørende digitale kompetencer for undervisere.   Ad ’nødvendige mandskabsmæssige ressourcer til at understøtte tiltag inden for E-science og digital udvikling i den kommende tid’?  Det blev præciseret, at der rustes op, især i Kolding. Sidstnævnte er imidlertid ikke en parallelopbygning. Der skal være forankring i et fagligt miljø, der kan række ud og ind i miljøet. Der anvendes fælles fakultære midler til dette.  Ad’ forslag om oprettelse af et valgfag eller eventuelt karriereprofilfag i digital humaniora/humanistisk programmering udarbejdet i samarbejde med IMADA’?  Institutlederkredsen drøftede forslaget og mulige konsekvenser i forhold til STÅ-fordeling. Der var enighed om at køre i en to-årig periode, dog med begrænsning på antallet af studerende.   1. **Private fonde.**   Rune Nørgaard Jørgensen orienterede om sagen.  Det blev aftalt, at institutlederne modtager en oversigt over temaer/projekter/grupper, jf. institutledermødet den 24. juni. Institutlederne melder så hurtigt som muligt tilbage til Rune Nørgaard Jørgensen om der er ændringer/justeringer i oversigten. Herefter igangsætter Steen Ulrich processen.   1. **DSP – årshjul.**   Dekanen orienterede om den hidtidige proces. Fakulteterne har haft vidt forskellige processer  Dekanen foreslog - under forudsætning af at den overordnede DSP-proces bliver som i år - følgende proces fremover:  3. og 4. kvartal Call sendes til institutlederne – afklaring af projektideer og hvilke projekter der bringes videre    1. kvartal Drøftelse i fakultetsledelsen (institutleder) samt høring i Akademisk Råd og endelig kvalificering af projekter i institutlederkredsen  2. kvartal Prækvalifikation, interessetilkendegivelser, ansøgninger   1. **Nyt fra**   Direktion/dekan/hovedsamarbejdsudvalg  Prodekan  Institutledere  Sekretariatschef  Punktet blev udsat.   1. **Meddelelser.**   Dagsorden og referat fra møder i [Syddansk Universitets bestyrelse](https://www.sdu.dk/da/Om_SDU/Organisationen/Bestyrelsen.aspx)  Dagsorden og referat fra møder i [Direktionen](https://sdunet.dk/da/administration/ledelse/direktionen/dagsordener-og-referater)  Dagsorden og referat fra møder i [Hovedsamarbejdsudvalget](https://sdunet.dk/da/administration/raadnaevnudvalg/samarbejdsudvalg/hovedsamarbejdsudvalget/dagsordener+og+referater)  Dagsorden og referat fra møder i [Samarbejdsudvalget, Humaniora](https://www.sdu.dk/da/om_sdu/fakulteterne/humaniora/ledelse_administration/raad_naevn_udvalg/samarbejdsudvalg/dagsorden_og_referat)  Dagsorden og referat fra møder i [Uddannelsesrådet, SDU](https://syddanskuni.sharepoint.com/sites/web_UR/SitePages/Home.aspx)  Dagsorden og referat fra møder i [Uddannelsesrådet, Humaniora](https://www.sdu.dk/da/om_sdu/fakulteterne/humaniora/ledelse_administration/raad_naevn_udvalg/uddannelses_raad/dagsorden+og+referat)   1. **Eventuelt.**   Dekanen oplyste, at en anden mødestruktur/frekvens er under overvejelse.  Med venlig hilsen  Simon Torp  Dekan |
|  |
|  |